নিজস্ব প্রতিবেদন:  প্রগতী ময়দান থানা এলাকায় অ্যাপ ক্যাবের চালক খুন। মাথায় ভারী জিনিসের আঘাত, গায়ে কোপের দাগ। মৃতের নাম ইমরান খান। তিনি ফুলবাগান সিআইটি  রোডের বাসিন্দা। রবিবার রাত দুটো থেকে খোঁজ ছিল না ইমরানের। সোমবার সকালে আরুপোতায় রাস্তার ধারে গাড়ি দেখে প্রথমে সন্দেহ হয় স্থানীয়দের। এরপরেই দেখা যায় পাশের ঢালু জমিতে আগাছার মাঝে পড়ে রয়েছে  ক্ষতবিক্ষত দেহ। গাড়ির নম্বর দেখে ইমরানের পরিচয় জানতে পারে পুলিস। রহস্যভেদে খতিয়ে দেখা হচ্ছে ইমরানের ক্যাবের টাওয়ার লোকেশন। সে কোনও যাত্রীকে নিয়ে ওই এলাকায় গিয়েছিলেন কিনা তা খতিয়ে দেখতে  অ্যাপ ক্যাব কর্তৃপক্ষের সঙ্গে কথা বলছে পুলিস। ঘটনার তদন্তে নেমেছে কলকাতা পুলিসের হোমিসাইড শাখা। ঘটনাস্থলে গিয়ে নমুনা সংগ্রহ করছেন  ফরেনসিক বিশেষজ্ঞরা। নিয়ে যাওয়া হয়েছে পুলিস কুকুর।